भोरंज (हमीरपुर)। विकास ख्ंाड भोरंज के लोग बिजली के खेल से परेशान है। बिजली आपूर्ति में उत्पन्न बाधा के कारण ग्रामीण मुश्किल में हैं। शनिवार को पांच पंचायतों के करीब पांच हजार परिवारों ने बिजली न होने के कारण घरों के बरामदे में रात गुजारी। पिछले डेढ़ माह से क्षेत्र में बिजली की आख मिचौनी परेशानी का कारण बनी हुई है। भोरंज विद्युत सब डिविजन के तहत आने वाली ग्राम पंचायतों वधानी, कंजयाण, चम्बोह, कोटलांगसा, बजडौह के हजारों लोग बिजली कट से परेशान हैं। ग्राम पंचायत कंजयाण के प्रधान पवन कुमार, कोटलांगसा की प्रधान कमलेश कुमारी, वधानी पंचायत के उपप्रधान शशि मोहन, चंबोह से दीना नाथ, बजडौह से ओंकार सिंह, सुरेश कुमार, रोशन लाल, जगत राम, कश्मीर सिंह, प्रसोतम, राजेश कुलदीप, प्यार चंद, प्रेम सिंह, राज कुमार, जगदीश, कृष्ण कांत, दामोदर दास ने बताया कि पिछले डेढ़ माह से बिजली की आंख मिचौनी चली हुई है। बार-बार बिजली कट लगने से ग्रामीणों को परेशानी का सामना करना पड़ रहा है। अघोषित बिजली कट लगने से गर्मियों में परेशानी और भी बढ़ गई है।बिजली आपूर्ति में हो रही गड़बड़ी से क्षेत्र के लोगों को परेशानी का सामना करना पड़ रहा है। क्षेत्र में लंबे समय से वोल्टेज समस्या बनी हुई है। बिजली कट के कारण लोगों को घरों की छत, आंगन में सोना पड़ रहा है। क्षेत्र में तेंदुए के आतंक के कारण घरों से बाहर सोना खतरे से खाली नहीं है।